text: মিতুর ফাঁসির দাবিতে মানববন্ধন | শব্দপাতা ডট কম
  বাড়ি দেশজুড়ে চট্টগ্রাম মিতুর ফাঁসির ...
  অনলাইন ডেস্ক : চিকিৎসক মোস্তফা মোরশেদ আকাশের আত্মহত্যায় স্ত্রী তানজিলা হক চৌধুরী মিতুকে দোষী সাবস্ত করে তার ফাঁসি দাবিতে মানববন্ধন করেছে চিকিৎসকরা।
  শনিবার বিকেলে চট্টগ্রাম প্রেস ক্লাবের সামনে এ মানববন্ধন অনুষ্ঠিত হয়। এতে চিকিৎসক ও চট্টগ্রাম মেডিকেলের বিভিন্ন ব্যাচের শিক্ষার্থীরা ছাড়াও বিভিন্ন সামাজিক সংগঠনের লোকেরা অংশগ্রহণ করেন।
  মানববন্ধনে বক্তারা বলেন, বিভিন্ন মাধ্যমে জানতে পেরেছি বাবা-মায়ের প্রশ্রয়ে বখে গেছে মিতু। চরম বেহায়াপনাকে নিজের মধ্যে ধারণ করে নির্যাতন চালিয়েছে চিকিৎসক আকাশের ওপর। এ জন্য আকাশ স্ত্রীর এমন আচরণে আত্মহত্যার মধ্যদিয়ে পরিত্রাণ নিয়েছে।
  বক্তারা আরো বলেন, আমরা শুধু মিতু নয়, তার পরিবারের সকল সদস্যকে আইনের আওতায় এনে ফাঁসি নিশ্চিত করার জন্য সরকারের প্রতি জোর দাবি জানাচ্ছি। অন্যথায় এ সমাজে ঘরে ঘরে মিতুর মতো আরো নষ্ট নারীর জন্ম হবে বলে উল্লেখ করেন চিকিৎকরা।